CELEX: 32011R0313
Language: mt
Date: 2011-03-30 00:00:00
Title: Regolament tal-Kummissjoni (UE) Nru 313/2011 tat- 30 ta’ Marzu 2011 dwar il-klassifikazzjoni ta' ċerti prodotti fin-Nomenklatura Magħquda

1.4.2011   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 86/55
               
            REGOLAMENT TAL-KUMMISSJONI (UE) Nru 313/2011
      tat-30 ta’ Marzu 2011
      dwar il-klassifikazzjoni ta' ċerti prodotti fin-Nomenklatura Magħquda
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat ir-Regolament tal-Kunsill (KEE) Nru 2658/87 tat-23 ta' Lulju 1987 dwar dwar in-nomenklatura tat-tariffa u l-istatistika u dwar it-Tariffa Doganali Komuni (1), u b’mod partikolari l-Artikolu 9(1)(a) tiegħu,
      Billi:
      
                  (1)
               
               
                  Sabiex tiġi żgurata applikazzjoni uniformi tan-Nomenklatura Magħquda mehmuża mar-Regolament (KEE) Nru 2658/87, hu neċessarju li jiġu adottati miżuri li jikkonċernaw il-klassifikazzjoni tal-prodotti msemmija fl-Anness ma' dan ir-Regolament.
               
            
                  (2)
               
               
                  Ir-Regolament (KEE) Nru 2658/87 stabbilixxa r-regoli ġenerali għall-interpretazzjoni tan-Nomenklatura Magħquda. Dawk ir-regoli japplikaw ukoll għal kwalunkwe nomenklatura oħra li hi bbażata, parzjalment jew kollha kemm hi, fuqha jew li żżid kwalunkwe suddiviżjoni addizzjonali magħha u li hi stabbilita minn dispożizzjonijiet speċifiċi tal-Unjoni, bil-għan tal-applikazzjoni ta’ tariffi u miżuri oħra relatati mal-kummerċ tal-oġġetti.
               
            
                  (3)
               
               
                  Skont dawk ir-regoli ġenerali, il-prodotti msemmija fil-kolonna nru (1) tat-tabella mniżżla fl-Anness għandhom jiġu kklassifikati taħt il-kodiċi tan-NM indikata fil-kolonna nru (2), minħabba r-raġunijiet stabbiliti fil-kolonna nru (3) ta' dik it-tabella.
               
            
                  (4)
               
               
                  Huwa xieraq li jkun stipulat li informazzjoni tariffarja li torbot u li nħarġet mill-awtoritajiet tad-dwana tal-Istati Membri rigward il-klassifikazzjoni ta' oġġetti fin-Nomenklatura Magħquda, iżda li mhijiex skont dan ir-Regolament, tkun tista', għal perjodu ta' tliet xhur, tibqa’ tkun invokata mid-detentur, skont l-Artikolu 12(6) tar-Regolament tal-Kunsill (KEE) Nru 2913/92 tat-12 ta' Ottubru 1992 li jwaqqaf il-Kodiċi Doganali tal-Komunità (2).
               
            
                  (5)
               
               
                  Il-miżuri previsti f'dan ir-Regolament tfasslu b’konformità mal-opinjoni tal-Kumitat tal-Kodiċi Doganali,
               
            ADOTTAT DAN IR-REGOLAMENT:
      Artikolu 1
      Il-prodotti deskritti fil-kolonna nru (1) tat-tabella kif tidher fl-Anness għandhom ikunu klassifikati fi ħdan in-Nomenklatura Magħquda taħt il-kodiċi tan-NM indikat fil-kolonna nru (2) ta' dik it-tabella.
      Artikolu 2
      Informazzjoni tariffarja vinkolanti maħruġa mill-awtoritajiet doganali tal-Istati Membri, li ma tikkonformax ma' dan ir-Regolament, tista' tibqa’ tiġi invokata għal perjodu ta' tliet xhur skont l-Artikolu 12(6) tar-Regolament (KEE) Nru 2913/92.
      Artikolu 3
      Dan ir-Regolament għandu jidħol fis-seħħ fl-għoxrin ġurnata wara dik tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
      
         Dan ir-Regolament għandu jorbot fl-intier tiegħu u japplika direttament fl-Istati Membri kollha.
         Magħmul fi Brussell, it-30 ta’ Marzu 2011.
         
            
               Għall-Kummissjoni, f'isem il-President,
            Algirdas ŠEMETA
            
               Membru tal-Kummissjoni
            
         
      
      
         (1)  ĠU L 256, 7.9.1987, p. 1.
      
         (2)  ĠU L 302, 19.10.1992, p. 1.
      
         ANNESS
         
                     Deskrizzjoni tal-prodotti
                  
                  
                     Klassifikazzjoni
                     (Kodiċi tan-NM)
                  
                  
                     Raġunijiet
                  
               
                     (1)
                  
                  
                     (2)
                  
                  
                     (3)
                  
               
                     Biċċa għamara (l-hekk imsejħa “mejda ta' taħt it-televiżjoni”) b'kejl ta' madwar 80 × 40 × 45 ċm.
                     Il-prodott jikkonsisti minn wiċċ u żewġ xkafef magħmula mill-ħġieġ ittemprat trasparenti, u erba’ saqajn ċilindriċi ta' madwar 45 × 5 ċm magħmula mill-metall.
                     Il-prodott jista’ jerfa’ sa massimu ta' 80 kg.
                     Il-komponenti tal-metall u dawk tal-ħġieġ jikkostitwixxu madwar 47 % u 44 %, rispettivament, tal-valur totali tal-prodott.
                     
                         (*) Ara l-istampa.
                  
                  
                     9403 20 80 
                  
                  
                     Il-klassifikazzjoni hija ddeterminata mir-Regoli Ġenerali 1, 3 (b) u 6 għall-interpretazzjoni tan-Nomenklatura Magħquda, u l-kliem tal-kodiċi NM 9403 , 9403 20  u 9403 20 80 .
                     Imwejjed u għamara simili li nħadmu minn materjal differenti huma kklassifikati skont il-materjal li ntuża sabiex jinħadem l-appoġġ (is-saqajn u l-qafas), sakemm, skont l-applikazzjoni tar-Regola Interpretattiva Ġenerali 3(b), il-materjal li ntuża għall-wiċċ jagħti lill-mejda l-karattru essenzjali tagħha, pereżempju, billi jkun ta' valur ogħla (ara wkoll in-Noti ta' Spjegazzjoni tan-NM taħt l-intestatura 9403 ).
                     Il-Klassifikazzjoni taħt il-kodiċi tan-NM 9403 89 00  bħala għamara ta' materjal ieħor (ħġieġ) hija għalhekk eskluża, peress li l-wiċċ tal-ħġieġ, li huwa ta' valur inqas mill-appoġġ tal-metall, ma jagħtix lill-prodott il-karattru essenzjali tiegħu.
                     Konsegwentament, il-prodott għandu jiġi kklassifikat skont il-materjal tal-appoġġ.
                     Għaldaqstant, il-prodott għandu jiġi kklassifikat taħt il-kodiċi tan-NM 9403 20 80  bħala għamara oħra tal-metall.
                  
               
            (*)  L-istampa hi purament ta' natura informattiva.